Wasuba ni kabila kutoka eneo la Ziwa Viktoria, nchini Tanzania, karibu na mpaka wa Kenya. Mwaka 1987 idadi ya Wasuba wa Tanzania ilikadiriwa kuwa 30,000 [1]. Lakini wengi zaidi huishi nchini Kenya, idadi yao ni 129,000. Lugha yao ni Kisuba japo wengi wao huongea Kijaluo, hivyo lugha yao iko kwenye hatari ya kutokomea kabisa. Wasuba wengi hujitambulisha kama Waluo kwani wameasili (wameathiriwa na kuridhia) mila na desturi za Kiluo.